Blomstene sitter mange sammen i klaser i bladhjørnene. Begerrøret er grønt, 5–7 mm langt med fem tenner. Kronrøret er oransje eller rødoransje, krumt, 3,5–5 cm langt med fem kronfliker. Det er fire pollenbærere som stikker ut av kronrøret. Griffelen stikker lenger ut enn pollenbærerne. Frukten er en linjeformet kapsel, 5–11 cm lang og 7–8 mm bred. Den åpner seg på langs og slipper ut vingete frø som spres med vinden.